Germania și Franța îi dau un ultimatum lui Erdogan. UE ar putea impune sancțiuni Turciei.
Miniștrii de Externe din Germania și Franța vor să impună sancțiuni Turciei. Turcia a trimis o navă de explorare în apele teritoriale ale Greciei. Situația din estul Mării Mediterane e tensionată, în lupta pentru resurse. Miniștrii celor două state UE i-au dat un ultimatum lui Erdogan.
Erdogan e bătăușul clasei. Cam așa e văzut de Europa, cel puțin. Franța și Germania l-au certat pentru toate provocările din estul Mării Mediterane.UE ar putea chiar să impună sancțiuni Ankarei, dacă Erdogan nu se așază la masa dialogului.Declarațiile miniștrilor de Externe ai Germaniei și Franței vin după ce Turcia a trimis din nou o navă de explorare în apele teritoriale ale Greciei.Erdogan are termen o săptămână să își reconsidere politica externă."Suntem forţaţi să constatăm că există o permanenţă din partea Turciei cu aceste provocări inadmisibile", a spus Jean-Yves Le Drian, ministrul francez de Externe."O nouă provocare care este inadmisibilă", a declarat Heiko Maas, ministrul german de Externe.